VS000625
Datum: 1987-12-27T01:00:00.000+01:00
datum_sodbe_i_stopnje: 1995-11-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 11000000 SIT
opombe: II Ips 378/96. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 5 do 10 let

Hudo se je poškodoval v prometni nesreči.

## Škodni dogodek

Hudo se je poškodoval v prometni nesreči.

## Poškodba

Obtolčenine možganov, zlom leve stegnenice in zlom leve ključnice.

## Telesne bolečine

3000000 SIT Neprestane hude skupno 13 dni, srednje 153 dni, neprestane lahke 62 dni.

#### Hospitalizacija

84 dni. Od tega je intenzivna terapija trajala 13 dni, 13 dni intenzivna nega na pediatričnem oddelku, 46 dni na zavodu za rehabilitacijo, 6 dni bolnice zaradi odtranitve osteosintetskega materiala.

#### Nevšečnosti med zdravljenjem

30 dni se je lahko gibal le s pomočjo vozička, 126 dni je moral uporabljati bergle, opravljal je fizioterapevtske in logopedske vaje, ponovno se je moral naučiti govoriti, brati, pisati, jesti in hoditi, imel je antiepileptično terapijo, petkrat elektroencefalografsko snemanje, štirinajstkrat rentgen, številne kontrolne preglede. Zdravljenje je trajalo 15 mesecev.

## Strah

500000 SIT Mladoletni tožnik je ob nezgodi izgubil zavest, zato primarnega strahu ni mogle trpeti oz. zaznati. Pač pa se je pozneje resno bal za usodo svojega zdravja oz. izid zdravljenja. Mladoletni tožnik je bil normalno razvit otrok, zato je potem, ko se je zavedel, lahko hitro dojel, da je resno poškodovan. Mladoletni tožnik je bil lahko resno zaskrbljen za svojo usodo. Njegovo zdravljenje je kljub izjemnim naporom le počasi napredovalo, mld. tožniki pa se je pri tem moral ponovno učiti celo takšnih aktivnosti, ki jih sicer obvladujejo bistveno mlajši otroci. Ta tožnikov sekundarni strah je bil srednje stopnje, trajal pa je skupno pet mesecev in pol, dokler ni tožnik pri hoji začel opuščati bergel.

## Zmanjšanje življenjske aktivnosti

7000000 SIT Pri tožniku se je po poškodbi glave razvila okvara možganov, ki ima za posledico latentno ohromelost leve strani tožnikovega telesa s hipotonijo, hipotrofijo leve roke in leve noge, njegovo telo je asimetrično, medenica je nagnjena desno, desna roka in noga sta 2 cm krajši ter ima deformacijo obeh stopal. To se kaže v širokotirni hoji ter so opazne motnje pri gibanju. Ima težave pri pomnenju in učenju, ni sposoben za daljšo stojo in hojo, ne zmore opravil, ki zahtevajo povprečno spretnost in bo prikrajšan pri večini življenjskih aktivnosti. Težave bo imel pri izbiri poklica in ni mogoče pričakovati izboljšanja.

## Skaženost

500000 SIT Zunanjost mld. tožnika je zaradi posledic poškodb iz prometne nesreče ostala trajno spremenjena. Za 2 cm krajšo desno nogo mld. tožnik še lahko prikrije z uporabo ortopedskega vložka v čevlju, ne more pa prikriti motenj pri hoji, ki so posledica deformiranih stopal. Mld. tožnik pri hoji obrača stopala navznotesr, da hodi neenakomerno in da pri tem ena noga zaostaja. Tudi hipotonije in hipotrofije leve noge in leve roke ni mogoče skriti. Oslabljenost leve polovice tožnikovega telesa se dobro opazi predvsem poleti, ko je tožnik v lažji obleki ali v kopalkah. Poleg tega ima tožnik po zlomu stegnenice ne levem stegnu obsežno 23 cm dolgo in 1 cm široko brazgotino sive barve. Čeprav je brazgotina v nivoju kože, je glede na svojo barvo in velikost dobro opazna, saj sega od kolena do kolka. Če je tožnik v telovadnih ali kratkih hlačah, je ni mogoče spregledati. Mld. tožnik tako vedno nosi dolge hlače, celo pri popuku telovadbe. Tudi obuva dosledno samo visoke športne copate. Močno si prizadeva skriti svojo drugačno zunanjost. Mld. tožnik se v družbi svojih vrstnikov ne more vedno izogniti njihovi zvedavosti in različnim opazkam. Zaradi tega je postal precej jokav, kar dokazuje, da mu njegova spremenjena zunanjost povzroča intenzivno duševno trpeljenje.

---

ZOR člen 200, 203